Almal kan nou aandeel in Picasso-skildery koop | Maroela Media
Almal kan nou aandeel in Picasso-skildery koop
'n Skermskoot uit Sygnum en Artemundi se video oor dié kunswerk.
Aanhangers van die legendariese Spaanse kunstenaar Pablo Picasso kan binnekort 'n aandeel in een van sy kunswerke koop. Beleggers sal egter nie altyd gereelde toegang tot dié werk hê nie.
Die Switserse digitale bank Sygnum het Donderdag aangekondig dat hy saam met Artemundi, 'n fondsbestuurder wat spesialiseer in kunsbeleggings, werk om aandele in Picasso se 1964-kunswerk genaamd Fillette au Beret te verkoop.
Switserland se finansiële markwaghond, Finma, het Sygnum in 2019 toestemming gegee om as 'n bank bedryf te word, wat dit een van die eerste kriptobanke in die wêreld maak.
"Dit is die eerste keer in die geskiedenis dat die eiendomsreg op 'n Picasso, of enige ander kunswerk, op die openbare blokketting deur 'n gereguleerde bank uitgesaai word. Dit stel lede van die publiek in staat om aandele, wat Art Security Tokens (AST) genoem word, te koop. Die AST's is soos 'n kriptogeldeenheid," het Mathias Imbach, uitvoerende hoof en medestigter van Sygnum, gesê.
Die waarde van die kunswerk is sowat vier miljoen Switserse frank (meer as R63 miljoen) en mense kan AST's teen 'n minimum prys van 5 000 Switserse frank (byna R80 000) koop.
"Kuns en kulturele voorwerpe wat eens slegs uitgehou is vir die rykstes of museums, kan nou ook deur Jan Alleman besit word sonder om die nodige kontakgroep of kapitaal te besit," het Javier Lumbreras, uitvoerende hoof en medestigter van Artemundi, gesê.
Beleggers word egter nie gewaarborg dat hulle die kunswerk gereeld sal kan besigtig nie, aangesien dit in 'n kluis in Switserland bewaar sal word.
Nietemin sal beleggers hul aandele op 'n sekondêre mark kan koop en verkoop met behulp van blokkettingtegnologie.
Deel van: Doen-dinge, Wêreldnuus
Taalmonument bied kursus oor boekherstel en -bindery
Drie groot onderwysbeurse bekendgestel
Boek: Die mooiste sprokies van Grimm (tweede uitgawe)
Ek dink ek moet begin om blokkies lugruim te verkoop: jy betaal 'n klomp geld, en iewers in die lugruim "is dit dan joune. Eksklusief."